Foto:Christian Hartmann/Reuters Ekvador xorijiy kompaniyalar uchun to‘rtta neft va bitta gaz konini sotuvga qo‘ydi, bu 800 mln dollar miqdorida sarmoyalarni jalb etish uchun amalga oshirildi, deb xabar qilmoqda RIA «Novosti» Petroamazonas kompaniyasiga tayangan holda. Bayonotda Amazoniyadagi «Guyabeno Sansauari», «Oso», «Yuralpa», «Vlanka Vinita» va «Amistad» loyihalari haqida so‘z yuritiladi. Servis shartnomalari o‘n yilga imzolanishi rejalashtirilgan. Shartnomalar bo‘yicha to‘lovlar neft jahon narxlariga bog‘langan bo‘ladi. Savdolar yakunlari hukumat tomonidan iyun oyida e’lon qilinadi. Shuningdek kompaniyadan ta’kidlashlaricha, 2017 yilda Ekvador muvaffaqiyatli savdolarni o‘tkazgan, ular mamlakatga 700 mln dollar miqdorida sarmoya keltirgan.